การซื้อขายเหรียญคริปโตนั้นมีความไม่แน่นอนค่อนข้างสูงใช่หรือไม่
ใช่ ในหลายกรณีซึ่งรวมถึงการซื้อขายเหรียญคริปโตนั้น ความไม่แน่นอนจะสูงมาก ตัวอย่างเช่น เรื่องของเทคโนโลยีที่ยังค่อนข้างใหม่ ความไม่แน่นอนของระเบียบและกฎเกณฑ์ของรัฐที่สามารถชี้เป็นชี้ตายเหรียญส่วนใหญ่ได้ นอกจากนั้น  การที่โลกหรือประเทศจะยอมรับนำมาใช้อย่างกว้างขวางก็ยังไม่ปรากฏ ทำให้พื้นฐานของทรัพย์สินดิจิทัลไม่มีความชัดเจนเลย การประเมินมูลค่าอาจ “ทำไม่ได้” 

แน่นอนว่ามีโอกาสที่มันจะมากและยิ่งใหญ่แบบ “เปลี่ยนโลก” ได้ แต่ก็มีโอกาสที่มันจะ “แป็ก” และเหรียญนั้นก็แทบจะ “ไร้ประโยชน์” ดังนั้น การคาดการณ์มูลค่าที่แท้จริงในระยะยาวจึงทำแทบไม่ได้ ราคาในระยะสั้นนั้นถูกกำหนดด้วยคนที่เป็น “นักเก็งกำไร” โดยเฉพาะในยามที่ต้นทุนเงินลงทุนต่ำมากและมีล้นเหลือ การเข้าไปเล่นเราต้องคิดว่านี่คือ “การพนัน” ที่อาจจะไม่ได้ต่างจากการเข้าไปเล่นในคาสิโนแต่มันสนุกกว่ามาก เพราะเล่นได้ตลอดเวลาด้วยเม็ดเงินน้อยนิด 

นอกจากนั้น เวลากำไร บางทีก็ทำให้รวยไปเลยก็ได้ ข่าวคนเล่นด้วยเงิน 1 หมื่นบาททำกำไรได้อย่างรวดเร็วภายในเวลาแค่ 1-2 เดือนกลายเป็น 1 แสนบาทนั้นกระจายไปในหมู่นักเล่นอย่างรวดเร็วซึ่งทำให้คนยิ่งแห่เข้ามาเล่นมากขึ้นในขณะที่คนขาดทุนอีก 8-9 คนอาจจะไม่มีใครรู้เลย  และนี่ก็ทำให้เหรียญเหล่านี้เป็นที่นิยมในหมู่  “นักลงทุนหน้าใหม่” มหาศาล

การเปิดคาสิโนในประเทศไทยคงจะสำเร็จ  และแน่นอนก็คงมีคนเข้าไปเล่นกันพอสมควรโดยเฉพาะ “คนรุ่นเก่า” ที่ไม่ได้คุ้นเคยกับการเทรดเหรียญคริปโต  พวกเขายังคุ้นเคยกับการเล่นโป้กเกอร์ โยกสล็อตแมชีน และเกมอื่น ๆ ที่ตนเองมีส่วนตัดสินใจในแต่ละรอบที่รู้สึกสนุกตื่นเต้น ได้ลุ้นด้วยการใช้เงินเพียงเล็กน้อย  

แต่สำหรับพวก “ฮาร์ดคอร์” ที่เล่นแบบเอาเป็นเอาตายแล้ว หลายคนน่าจะสนใจ “เทรดเหรียญดิจิทัล” ที่บ้านมากกว่า และนี่ก็อาจจะเป็นเทรนด์ในอนาคตหลังโควิดที่อาจจะมาทำลายธุรกิจคาสิโนได้  คิดถึงเรื่องนี้ทำให้นึกถึงการ “เล่นม้า” ที่ครั้งหนึ่งเมื่อหลายสิบปีก่อนเป็นการพนันที่ “นักพนัน” เล่นกันมากแต่เดี๋ยวนี้แทบจะไม่สนใจกันแล้ว
เทคโนโลยีทางการเงิน & การเงินดิจิทัล,การวิเคราะห์ทางการเงิน & เศรษฐศาสตร์การเงิน